recursal/SuperWikiNEXT-32B huggingface dataset:
**מרוץ בכיסאות גלגלים** הוא ספורט נכים פאראלימפי (אנ') לנכים ואנשים המוגבלים פיזית. מרוץ כיסאות גלגלים מבחינת חוקים הוא זהה לתחרויות ריצה אלא שהוא מבוצע תוך כדי ישיבה על כיסא גלגלים. כיסאות הגלגלים המשמשים לתחרויות אלה עוצבו במיוחד עבור ספורט זה, ובנויים כך שניתן להגיע איתם למהירות של למעלה מ-30 קמ"ש.

היסטוריה
--------

ספורט זה החל כאשר מלחמות העולם, ששינו את פני החברה המערבית בדרכים רבות, השפיעו באופן משמעותי על השקפת החברה ועל היחס שלה לאנשים עם מוגבלות. לפני המלחמות, אנשים עם מוגבלות נחשבו כנטל על החברה. מאחר ששורדי מלחמה רבים חזרו הביתה עם ליקויים גופניים וצרכים פסיכולוגיים, היה צורך להקים תוכניות חדשות שיעזרו להם לחזור חזרה לחברה. לזכותה של הממשלה הבריטית ייאמר כי היא הראשונה שהכירה בצרכים אלה על ידי פתיחת מרכז לנפגעי עמוד השדרה בבית החולים סטוק מנדוויל באיילסברי, אנגליה, בשנת 1944. סר לודוויג גוטמן, היה זה שלמעשה פיתח את ספורט המרוץ בכיסאות גלגלים, על מנת לספק את הצורך הספורטיבי למטופליו. בהנחייתו של גוטמן נערכו "משחקי הסטוק מנדוויל" הראשונים למשותקים בשנת 1948. בסוף שנות הארבעים של המאה העשרים התפשט הספורט ברחבי אירופה ובארצות הברית. במהלך תקופה זו צצו ברחבי אירופה תחרויות ואירועי ספורט נוספים עבור אנשים בכיסאות גלגלים. בשנת 1952 אורגנה התחרות הבינלאומית הראשונה לספורטאים בכיסאות גלגלים בין נבחרת בריטניה לנבחרת הולנד. 130 ספורטאים עם חבלות בעמוד השדרה התמודדו בשישה ענפי ספורט. כדי לכבד את הערך החברתי והאנושי הנגזר מתנועת הספורט בכיסאות גלגלים, הוועדה האולימפית הבינלאומית (IOC) הכירה בעבודתו של גוטמן בשנת 1956 והעניקה למשחקי סטוק מנדוויל את גביע סר תומאס פירנלי על הישג ראוי לשירות התנועה האולימפית. מאז תחילת מרוצי כיסאות הגלגלים של סטוק מנדוויל התרחבו תוספי ספורט רבים כמו ירי בחץ קשת על כיסא גלגלים, טניס שולחן, פיינטבול, זריקת כידון ומקצועות נוספים. בשנות השישים החל להופיע גם כדורסל בכיסאות גלגלים והרמת משקולות לנכים. בשנת 1960 הוקמה הפדרציה הבינלאומית לספורט בכיסאות גלגלים של סטוק מנדוויל (ISMWSF) כדי לאפשר את כל התחרויות הבינלאומיות עבור אנשים עם פגיעות בעמוד השדרה. בשנות השישים המאוחרות הורחבו תחרויות הספורט הבינלאומיות וכללו קבוצות מוגבלות אחרות שלא היו זכאיות לאליפות העולם. בנוסף, ארגון הספורט הבינלאומי לנכים (ISOD) הוקם רשמית בפריס בשנת 1964, במטרה לספק הזדמנויות ספורט בינלאומיות לעיוורים ולאנשים עם מוגבלות מוטורית אחרת.

אפיון
-----

המרחקים המבוצעים במרוצי כיסאות גלגלים כוללים מרחקי ספרינט של 100 מ', 200 מ' ו -400 מ', מרחקים בינוניים של 800 מ' ו 1500 מ', מרחקים ארוכים של 5000 מ' ו -10,000 מ' ומרוצי שליחים של 4 × 100 מ' ו -4 × 400 מ'. ישנו גם מרתון על כיסא גלגלים. ספורטאים שנמצאים בכיסא גלגלים יכולים להשתתף גם באירועי שטח; אלה כוללים פיינטבול, הטלת כידון וזריקת דיסקוס. ישנם גם אירועים משולבים כמו פנטאתלון, בו הספורטאי משתתף במרוצי מסלול שטח וכביש, ותחרויות קפיצה וזריקה, תלוי במוגבלות של הספורטאים.

קישורים חיצוניים
----------------

ויקישיתוף מדיה וקבצים בנושא **מרוץ בכיסאות גלגלים** בוויקישיתוף
* מידע על המשחקים הפאראלימפיים לנכים באוסטרליה - 2008
תצלום לוויין של האי ממנו ניתן לראות את צורת ה"C" שלו.
**פלוטה** (באנגלית: **Flotta**) הוא אי באיי אורקני שבצפון סקוטלנד בממלכה המאוחדת. האי הוא אחד האיים המקיפים את אגן סקפה פלו וידוע במסוף הנפט הגדול המצוי בו.

האי מקושר בשירות מעבורת המופעל על ידי מעבורות אורקני להוטון שבמיינלנד ולליינס ולונגהופ שבהוי.

היסטוריה
--------

עד ראשית המאה ה-20 היה האי פלוטה אי כפרי בו התגוררה קהילה קטנה אשר התפרנסה מדיג ומרעה. בשל הנמל הטבעי המוגן שלו (צורת ה-C של האי, ומיקומו במרכז האיים), ומיקומו האסטרטגי הפך האי במלחמת העולם הראשונה לנמל של הצי המלכותי. טביעת אוניית הוד מלכותו ואנגארד בשנת 1917 בפתח הנמל נחשבת לאחד האסונות הימיים הגרועים ביותר שאירעו בתוך המים הטריטוריאליים של הממלכה המאוחדת.

במהלך מלחמת העולם השנייה שב הנמל לתפקד כנמל הצי.

בשנת 1974 החלה חברת אוקסידנטל פטרולאום להקים באי מסוף נפט, שהפך למסוף הנפט השני בגודלו בים הצפוני (לאחר סאלום וו שבאיי שטלנד).

קישורים חיצוניים
----------------

ויקישיתוף מדיה וקבצים בנושא **פלוטה** בוויקישיתוף
* אתר האינטרנט הרשמי של פלוטה

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 46298af7-bdf5-463f-9115-222e36ccc8ef

 |
המונח "אחרית דבר" מפנה לכאן. לערך העוסק בדברי סיום בספר, ראו דברי סיום (ספר).
**אֶפִּילוֹג** (לפי האקדמיה ללשון העברית נקרא גם: **אחרית דבר**, **חתימה**, **סוף דבר**) הוא החלק המסיים יצירה ספרותית. לא לכל יצירה יש אפילוג.

היסטוריה
--------

האפילוג הומצא כחלק מהמחזה בדרמה היוונית על ידי המחזאי היווני אוריפידס, במקור האפילוג נקרא גם "דאוּס אקס מַכינָה" (=האל מתוך המכונה), הואיל ובסוף המחזה היה מופיע על הבמה שחקן מחופש לאחד האלים ופותר את הבעיות שנוצרו תוך כדי מהלך העלילה.

האפילוג ביצירות שונות
---------------------

### בספרות

בספרות האפילוג הוא הפרק בסוף הספר המתאר מה קורה לאחר תקופה (שנים מספר) אחרי עלילת הספר. לדוגמה, בסוף הספר הארי פוטר ואוצרות המוות מובאות קורותיהם של הדמויות 19 שנים לאחר סוף העלילה.

### בקולנוע

בקולנוע יש דרכים שונות להציג אפילוג:

* כתוב על המסך "X שנים אחרי" והסרט ממשיך מהנקודה ההיא (של מספר שנים אחרי) כחלק מהסרט.
* בדקות האחרונות של הסרט מוצגים קטעים מהסרט המציגים את הדמויות יחד עם כיתוב המתאר מה עלה בגורלן.
* הסצנה האחרונה מוארכת (לדוגמה: הדמות רצה בסוף הסרט בלי שינוי משמעותי ברקע) וברקע נשמע קריין או מופיעות כתוביות המציינות את האפילוג.

ראו גם
------

* פרולוג

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אפילוג** |

* אפילוג, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000077911

 |
**ראיין קיית' וייטינג** (באנגלית: **Ryan Keith Whiting**; נולד ב-24 בנובמבר 1986) הוא אתלט אמריקאי. הוא סגן אלוף עולם (מוסקבה 2013) ופעמיים ברציפות אלוף העולם באולם (איסטנבול 2012 וסופוט 2014) בהדיפת כדור ברזל.

ביוגרפיה
--------

וייטינג נולד בהאריסברג, פנסילבניה. הוא בוגר אוניברסיטת המדינה של אריזונה וזכה 5 פעמים בתואר אליפות המכללות (NCAA).

באליפות פאן-אמריקה באתלטיקה לנוער שנערכו בוינדזור, אונטריו קנדה בשנת 2005 זכה וייטינג בשתי מדליות זהב בהדיפת כדור ברזל (6 ק"ג) בתוצאה של 19.75 מטר ובזריקת דיסקוס (1.750 ק"ג) בשיא תחרות חדש של 61.40 מטר.

באליפות המכללות באתלטיקה באולם שנערכה בפאייטוויל, ארקנסו במרץ 2008 זכה וייטינג במדליית זהב בשיא מכללות חדש של 21.73 מטר (השיא הנוכחי). 

באליפות העולם באתלטיקה, שנערכה בטגו שבקוריאה הדרומית, בשנת 2011 סיים וייטינג במקום שביעי בהדיפת כדור ברזל בתוצאה של 20.75 מטר.

### אלוף עולם באולם

באליפות העולם באתלטיקה באולם שנערכה באיסטנבול, טורקיה במרץ 2012 זכה וייטינג במדליית זהב בהדיפת כדור ברזל בשיא אישי חדש של 22.00 מטר, לפני דוד שטורל מגרמניה (21.88 מטר) ותומאש מאייבסקי מפולין (21.72 מטר).

במבחנים האמריקאים לאולימפיאדת לונדון (2012) סיים וייטינג במקום שני בהדיפת כדור ברזל בתוצאה של 21.66 מטר, אחרי ריס הופה (22.00 מטר) ולפני כריסטיאן קאנטוול (21.28 מטר) והבטיח את השתתפותו במשחקים. במשחקים עצמם הוא סיים במקום תשיעי בהדיפת כדור ברזל בתוצאה של 20.64 מטר. בשלב המוקדמות הוא הדף למרחק של 20.78 מטר ועלה מהמקום הרביעי.

### סגן אלוף עולם

במסגרת ליגת היהלום שנערכה בדוחא שבקטר ב-10 במאי 2013 זכה וייטינג במדליית זהב בהדיפת כדור ברזל בשיא אישי חדש ובתוצאת השנה בעולם של 22.28 מטר. באליפות העולם באתלטיקה שנערכה במוסקבה שברוסיה באוגוסט אותה שנה הוא זכה במדליית כסף בהדיפת כדור ברזל בתוצאה של 21.57 מטר, אחרי דוד שטורל (21.73 מטר) ולפני דילן ארמסטרונג מקנדה (21.34 מטר).

שיאים אישיים
------------

### אצטדיון

* הדיפת כדור ברזל: 22.28 מטר (2013)
* זריקת דיסקוס: 61.11 מטר (2008)

### אולם

* הדיפת כדור ברזל: 22.23 מטר (2014)

קישורים חיצוניים
----------------

ויקישיתוף מדיה וקבצים בנושא **ראיין וייטינג** בוויקישיתוף

* ראיין וייטינג, באתר olympedia.org
* ראיין וייטינג, באתר התאחדות האתלטיקה הבין-לאומית
* ראיין וייטינג, באתר ליגת היהלום
* ראיין וייטינג, באתר Track and Field (גברים)
* ראיין וייטינג, באתר נבחרת ארצות הברית באתלטיקה

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 210645

 |
המסלול של מרוץ גולני הראשון ב-1979
**מרוץ גולני** הוא מרוץ שמקיימת חטיבת גולני. המרוץ מתקיים מדי שנה ונוטלים בו חלק חיילי החטיבה וכן אזרחים המצטרפים לחיילים במקומות היישוב שונים בהם עובר המרוץ.

המרוץ נערך בקיץ במשך חמישה ימים (המרוץ הראשון נמשך עשרה ימים) לאורך מסלול שאורכו כ-800 ק"מ ממרגלות החרמון ועד אילת. המרוץ מציין את נתיב הקרבות של החטיבה ומנציח את האתוס של גולני.

המרוץ, פרי יוזמתו של תת-אלוף דוד (דוביד) כץ, אשר פיקד על החטיבה בשנים 1978 – 1980, מתקיים מדי שנה או שנתיים ברציפות מאז ייסודו ב-2 באוקטובר 1979.

מטרות
-----

מרוץ גולני
מטרות המרוץ כפי שהוגדרו מהיום הראשון הן:

* להנחיל לחיילים את ערכי החטיבה ומורשתה באמצעות לימוד אתרי קרבות שלה, מהחרמון ועד אילת.
* לחזק הקשר בין צה"ל והקהילה באמצעות מפגשים ופעילויות משותפות.
* לטפח ערכי אהבת הארץ דרך הכרת תולדותיה, נופיה ואתריה.
* להעביר סיפורי מורשת קרב בבתי הספר מקרבות תש"ח ועד היום.
* לעודד בני נוער לשירות קרבי משמעותי.
* להנציח את הנופלים.

ברבות הימים הפך המרוץ מאירוע חטיבתי חינוכי, למרוץ עממי ולמסורת המגלמת ערכים של החברה הישראלית – אהבת הארץ, רעות, תחרותיות ושיתוף פעולה.

קישורים חיצוניים
----------------

* מרוץ גולני, באתר עמותת גולני
* מרוץ גולני, באתר קרן לב"י האגודה למען החייל
* ערוץ 7 מרוץ "גולני" יצא לדרך, אורלי הררי, ז' באייר תשע"ט 12/05/19.
* אתר העיר אילת, מרוץ גולני מהחרמון ועד אילת, 19 במאי 2019
* "מרוץ גולני מהחרמון לאילת 2019", סרטון באתר יוטיוב.
**צופית צהובת בטן** (שם מדעי: *Cinnyris venustus*) היא מין של עוף מהסוג צופית ממשפחת הצופיתיים. היא חיה בארצות הטרופיות של אפריקה שמדרום לסהרה.

אלו צופיות קטנות באורך של 10 ס"מ ולזכרים יש ראש, עורף וכתפיים ירוקים מבריקים והחזה סגול, הכנפיים והזנב חומים בהירים והבטן (כפי ששמו מרמז) צהובה, אם כי נצפו גם פרטים בעלי בטן לבנה או כתומה. הנקבות לעומת הזכרים חומות עם בטן צהובה וגרון לבן. המקור מותאם לפרחים צינוריים מהם הצופית שותה צוף.

תפוצת הצופית היא באפריקה המשוונית. בנוסף לצוף היא תאכל גם חרקים ועכבישים שונים אותם היא חוטפת בעודה באוויר. את הפרחים לעומת זאת היא שותה כשהיא עומדת על ענף, זאת בניגוד לקוליבריים מדרום אמריקה הדומים לצופיות, היכולים לרפרף באוויר.

תת-מינים
--------

* *C. v. venustus*
* *C. v. falkensteini*
* *C. v. fazoqlensis*
* *C. v. igneiventris*
* *C. v. albiventris*

גלריה
-----

* נקבה של צופית צהובת-בטן בגמביהנקבה של צופית צהובת-בטן בגמביה
* זכר של צופית צהובת-בטן בגמביהזכר של צופית צהובת-בטן בגמביה
* זכר של צופית צהובת-בטן בקניהזכר של צופית צהובת-בטן בקניה
* צופית מוצצת צוף מפרח בטנזניהצופית מוצצת צוף מפרח בטנזניה

קישורים חיצוניים
----------------

ויקישיתוף מדיה וקבצים בנושא **צופית צהובת-בטן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

* צופית צהובת בטן, באתר beautyofbirds (באנגלית)

הערות שוליים
------------

1. ↑  צופית צהובת בטן באתר הרשימה האדומה של IUCN
**רישיון אפאצ'י** (באנגלית: **Apache License**) הוא רישיון לתוכנה חופשית או קוד פתוח שחובר על ידי מוסד התוכנה אפאצ'י. כל התוכנות שהופצו על ידי מוסד זה או על ידי אחד מהפרויקטים שלה, רשומים תחת רישיון אפאצ'י. ישנן תוכנות שאינן שייכות לקרן ואף על פי כן הן רשומות תחת רישיון זה. הרישיון (גרסאות 1.0, 1.1 ו-2.0) דורש את שמירת ההערות הכוללות זכויות יוצרים ואת שמירת כתב הוויתור. למרות זאת, הרישיון איננו רישיון מסוג Copyleft – הוא מרשה שימוש והפצה של קוד המקור בתוכנות קוד פתוח וסגור.

רישיונות אפאצ'י
---------------

למוסד התוכנה אפאצ'י שלוש גרסאות של רישיון אפאצ'י.

רישיון אפאצ'י גרסה 1.0זהו הרישיון המקורי של אפאצ'י התקף רק לגבי גרסאות קודמות של חבילות אפאצ'י (כגון גרסה 1.2 של שרת הרשת של אפאצ'י).
רישיון אפאצ'י גרסה 1.1גרסה זו אושרה על ידי אפאצ'י בשנת 2000: "השוני העיקרי מגרסה 1.0 הוא סעיף הפרסום [סעיף 3 בגרסה 1.0]. תוכנות הנגזרות מתוכנות אפאצ'י אינן מחויבות להזכיר את אפאצ'י בפרסומים שלהן, אלא אך ורק את התיעוד שלהן" (תורגם לשפה העברית).
רישיון אפאצ'י גרסה 2.0מוסד התוכנה אפאצ'י אישר רישיון מעודכן בינואר 2004. המטרות שהוצהרו בנוגע לרישיון כוללות:
* עזרה לפרויקטים שאינם שייכים לפרויקטי המוסד.
* שיפור התאימות עם תוכנות המבוססות על רישיון ה-GPL.
* הרשאה להכליל את הרישיון כהערה במקום להזכירו בכל קובץ.
* הבהרת הרישיון בנוגע לתרומות.

תאימות עם רישיון ה-GPL
----------------------

ארגון התוכנה החופשית מחשיב את כל גרסאות רישיון אפאצ'י ככאלו שאינן מותאמות לגרסה 2.0 של רישיון ה-GNU GPL. עמדת הארגון הוצגה כך:

"הרישיון של אפאצ'י אינו מותאם לרישיון ה-GPL מכיוון שלרישיון אפאצ'י דרישות מיוחדות שאינן כלולות ברישיון GPL: הן כוללות תנאי סיום פטנט ושיפוי שאינם נדרשים ברישיון ה-GPL. אין אנו חושבים שתנאי הפטנט האלו הם מטבעם רעיון רע, אבל למרות זאת הם לא מותאמים ל-GNU GPL" ‏(תורגם לעברית ממסמך חיצוני).
גרסה 3.0 של רישיון ה-GPL הוצגה ב-2007 וכללה תנאי (סעיף 7e) המתיר את תאימותו של GPL לרישיונות הכוללים סעיף הנוגע ל-"גמול פטנט" (*patent retaliation clauses*), הכלול ברישיון אפאצ'י.

קישורים חיצוניים
----------------

ויקישיתוף מדיה וקבצים בנושא **רישיון אפאצ'י** בוויקישיתוף
* 

* אתר האינטרנט הרשמי של רישיון אפאצ'י (באנגלית)
**רישומי מלחמה** הם ציורים ורישומים שנעשו בזמן מלחמה או קרוב אליה ובאים לתאר את מאורעות המלחמה. בין ציורי המלחמה המפורסמים: יצירתו של פרנסיסקו דה גויה בימי מלחמת נפוליאון בספרד, ציוריהם של אוטו דיקס וג'ורג' גרוס בגרמניה לאחר מלחמת העולם הראשונה, ציורי ג'ון פיפר והנרי מור באנגליה על מלחמת העולם השנייה ורישומי שמואל בק על מלחמת ששת הימים. ישנם גם ציורי מלחמה אצל ילדים.

בני הזוג בראונר והילדים במלחמת האזרחים בספרד
--------------------------------------------

המושג **ציורי מלחמה של ילדים** נולד במלחמת האזרחים בספרד (1936–1939). בני הזוג בראונר (Brauner) יצאו בהתנדבות לספרד לעזור לרפובליקה הספרדית. האישה פרנסואה הייתה רופאת ילדים ובעלה אלברט היה ד"ר לספרות ומחנך מומחה לבעיות ילדים. הם לקחו על עצמם לטפל בילדים – פליטים ויתומים שברחו מאזורי הקרבות. אלברט הצליח ליצור קשר טוב עם הילדים והוברר לו שציור הוא הדרך הטובה ביותר לתרפיה ויציאה מהפחד. הוא פנה לילדים וביקש מהם לצייר את החיים שלהם לפני המלחמה, את החיים שלהם בזמן המלחמה ואת החיים שלהם אחרי המלחמה. כך נוצר אוסף רישומי מלחמה של ילדים לדורות הבאים.

שמואל בק
--------

הצייר שמואל בק מוכר לקהל הישראלי כאמן הנוטה אל התחום שבין הסוריאליזם ובין הריאליזם הפנטסטי. כשהתבקש על ידי צה"ל לצייר את המלחמה במהלך שירות מילואים פעיל. 

כמה ימים אחרי המלחמה סייר בק בשדות הקרב, אך את רישומי הפחם שלו עיבד על פי צילומים. הכול נרשם בצילום עד הפרטים הקטנים ביותר. בק תרגם את הצילומים והעניק להם מידה גדולה של אובייקטיביות, סילק את הספציפי ונתן למקומות ולדמויות צורה אוניברסלית יותר. הוא הצליח להביא תעתיק נאמן של מראות וחזיונות מלחמת ששת הימים [דרוש מקור].

ציורים ורישומי מלחמה אצל ילדים יהודים וערבים
--------------------------------------------

ד"ר תמר ורטה-זהבי ממכללת דוד ילין בירושלים הציגה ציורי מלחמה שצוירו על ידי ילדים יהודים וערבים שנאספו בחודשים מאי–יוני 2002. הציורים חושפים את תפישת הילדים, חוויותיהם, תחושתם ופחדיהם מהמלחמה. בציורים מופיעים מוות והרג, אלימות ודם. המסרים שהתקבלו: "הבנתי שאף אחד לא יכול לשמור עלי", "ביתי כבר איננו מבצרי" וכו'.[דרוש מקור] רוב הציורים מבטאים חוסר אונים מוחלט (מלבד ציורי ילדים ערבים שמגלים בהם גם התנגדות ושימוש במיתוס ה"אבן": מעין דוד וגוליית). בולטת החוויה של תוהו ובוהו, שבו אין דבר בטוח ואין דבר ברור.

ראו גם
------

לאופולד גוטליב

קישורים חיצוניים
----------------

* רישומי מלחמה ממלחמת העולם הראשונה
* בני הזוג בראונר והילדים במלחמת האזרחים בספרד.
רתכת לריתוך נקודות. לאחר כוונון הפרמטרים, הפועל מניח את שני הפחים הצמודים בין האלקטרודות, ומבצע את הריתוך בלחיצה על הדוושה. הלחיצה מצמידה את האלקטרודה העליונה לפחים, ומזרימה את הזרם המתאים לפרק זמן מתאים, לפי הכוונון.
**ריתוך נקודות** היא שיטת ריתוך המבוססת על חימום מקומי בעזרת זרם חשמלי גבוה המוזרם לפרק זמן קצר דרך נקודת המגע בין שני הגופים המרותכים. בניגוד לרוב סוגי הריתוך החשמלי, בשיטה זו לא נעשה שימוש בקשת חשמלית, וכן אין שימוש בחומר מילוי.

בריתוך נקודות נעשה שימוש בדרך כלל כאשר הגופים אותם מרתכים הם פחי מתכת כאשר העובי האפייני של הפח הוא בין 0.5 ל-3 מילימטר. בדרך כלל לחיבור שני פחים משתמשים במספר נקודות.

תיאור התהליך
------------

לביצוע הריתוך משתמשים בשתי אלקטרודות מסגסוגת נחושת, מעוצבות לפי הצורך. הפחים המרותכים מונחים בין שתי האלקטרודות, ואלו לוחצות את הפחים אחד לשני בכוח. זרם חשמלי רב עוצמה מוזרם מאלקטרודה אחת לשנייה, דרך הפחים לזמן קצר (בדרך כלל משך הזמן נמדד במילישניות בודדות). בנקודת המגע בין הפחים מתפתח חום עז עקב ההתנגדות החשמלית ביניהן, דבר שגורם להתכת כמות קטנה של מתכת מכל אחד מהפחים. המתכת המותכת מתמצקת מיד כאשר הזרם נפסק, ויוצרת נקודת חיבור בין הפחים. משך הזמן הקצר גורם לכך שמעט חום באופן יחסי מועבר לאזורים שמחוץ לנקודת הריתוך, מה שתורם למעט עיוותים וריתוך נקי. בשימוש אופייני יוצרים סדרה או שורה של נקודות חיבור כאלו במרחקים קצובים כדי ליצור מעין קו תפר המחבר את שני הפחים, ומכאן שם התהליך "ריתוך נקודות".

פרמטרים
-------

קיימים מספר פרמטרים בריתוך נקודות: צורת האלקטרודות, עצמת הכוח בו הן לוחצות על הפחים, עצמת הזרם החשמלי שמוזרם בין האלקטרודות, ומשך הזמן בו הזרם מוזרם.

הפעלת לחץ קטן מדי, זרם חשמלי קטן מדי או במשך פרק זמן קצר מדי יגרמו לכך שמעט מדי מתכת תימס מן הפחים, ונקודת הריתוך תהיה חלשה מדי. לעומת זאת שימוש בלחץ חזק מדי, זרם חזק מדי או למשך זמן ארוך מדי יגרמו להמסת יותר מדי חומר, ולחץ האלקטרודות על נקודת הריתוך יגרום ל"בריחת" כל החומר מן הנקודה, כך שבסוף התהליך במקום נקודת חיבור בין הפחים ייווצר חור במקום החיבור.

יתרונות וחסרונות
----------------

### יתרונות

* ריתוך נקודות מתאים במיוחד לאוטומציה, וריתוך נקודות אוטומטי יכול להיות מהיר ובעל הדירות גבוהה.
* ללא קשת חשמלית וחומר מילוי תהליך הריתוך נקי באופן יחסי.
* תהליך ייצור זול.
* לאחר קביעת הפרמטרים הנכונים על ידי בעל מקצוע, ביצוע התהליך הוא מכני ואינו דורש מיומנות גבוהה.

### חסרונות

* לעיתים קרובות ריתוך נקודות מספק פחות חוזק מכני מסוגי ריתוך אחרים היוצרים תפר רציף.
* במקרים רבים, בגלל מגבלות של גודל וצורה, לא ניתן להשתמש בריתוך נקודות.
* שיטת ריתוך זו לא מתאימה לכל סוגי החומר

שימושים אופייניים
-----------------

ריתוך נקודות מתאים במיוחד לאוטומציה בכלל, ורובוטים תעשייתיים בפרט. שימוש נפוץ בשיטה זו נעשה כשלב בפס ייצור, ובפרט בתעשיית הרכב, בהן נעשה שימוש נרחב בריתוך נקודות[דרוש מקור].

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ריתוך נקודות** |
**צרפת המטרופוליטנית** (בצרפתית: France métropolitaine או בקיצור Métropole) הוא שם המתייחס לחלקי צרפת הנמצאים באירופה. בכך נכללים השטחים ביבשת וכן האיים הקרובים שנמצאים בתעלת למאנש, באוקיינוס האטלנטי ושבים התיכון, כמו קורסיקה. המונח בא למעט את צרפת מעבר לים, שהם איים וטריטוריות של צרפת שאינם נמצאים באירופה. בחוק הבינלאומי שטח זה נקרא הטריטוריה האירופית של צרפת ובפרט את השטח של צרפת שכלול באמנת שנגן.

עד שנת 1962, אף אלג'יר נכללה כחלק מצרפת המטרופוליטנית. 

צרפת המטרופוליטנית וצרפת שמעבר לים יוצרים יחד את הרפובליקה הצרפתית.

מונח מקביל, אך לא זהה, הוא "צרפת היבשתית" (France continentale), מונח שאינו כולל את איי צרפת באוקיינוס האטלנטי, בים התיכון ובתעלת למאנש אלא רק את השטח היבשתי. שם נרדף למונח הוא "המשושה", על שם צורתה הדמוית-משושה של צרפת היבשתית.

סטטיסטיקה
---------

שטח צרפת המטרופוליטנית הוא 551,500 קמ"ר (שטח יבשתי ומים טריטוריאליים), 547,030 קמ"ר (שטח יבשתי) או 551,695 (שטח גאודטי לפי המכון הגאוגרפי הלאומי של צרפת (IGN)) שהם כ-80% מהשטח של הרפובליקה הצרפתית. מתחילת 2011 מספר התושבים היה 63,136,180 תושבים שהם 95.9% מכלל התושבים. בשנת 2015 הצפיפות בצרפת המטרופוליטנית היה 118 תושבים לקמ"ר.

קישורים חיצוניים
----------------

ויקישיתוף מדיה וקבצים בנושא **צרפת המטרופוליטנית** בוויקישיתוף

הערות שוליים
------------

1. ↑  לפי נתוני האו"ם
2. ↑  לפי נתוני INSEE
**צרפת המשוונית** (בצרפתית: **France équinoxiale**) היה השם שניתן לניסיונות ההתיישבות הצרפתית בדרום אמריקה במאה ה-17, באזור קו המשווה. האימפריה הצרפתית הקולוניאלית באמריקה כללה באותה התקופה גם את צרפת החדשה (Nouvelle France), שהשתרעה על שטח נרחב בצפון אמריקה, ואת צרפת האנטארקטית (France Antarctique), שהייתה באזור ריו דה ז'ניירו של היום.

מושבת צרפת המשוונית ראשיתה בשנת 1612, אז משלחת צרפתית שיצאה מברטאן שבצרפת וכללה 500 מתיישבים הגיעה לאזור החוף הצפוני של מדינת מרניאו בברזיל של היום. המתיישבים ייסדו כפר שנקרא "סן לואי", על שם המלך הצרפתי דאז, לואי התשיעי. כפר זה יהפוך מאוחר יותר לסאו לואיס (בפורטוגזית São Luís), הבירה המקומית היחידה בברזיל שהוקמה על ידי הצרפתים. בניגוד למושבה הצרפתית בצרפת האנטארקטית, מושבה זו לא הוקמה בשל בריחה מרדיפות דתיות.

המושבה הקטנה לא החזיקה מעמד זמן רב, שכן הפורטוגלים אספו במהרה צבא בפרנמבוקו ותקפו את המתיישבים הצרפתים בשנת 1615. הצרפתים הובסו והכפר החל לגדול בעזרת מתיישבים פורטוגלים וברזילאים שהחלו לגדל שם קני סוכר.

הצרפתים ניסו שוב להתיישב בצרפת המשוונית, באזור שהיום נקרא גיאנה הצרפתית, בשנים 1626, 1635 (אז נוסדה עיר הבירה קאיין) ו-1643, אך המושבה יוצבה לבסוף רק בסוף המאה, כאשר היא הושמה תחת שלטון ישיר של המלוכה הצרפתית. עד היום גיאנה הצרפתית היא מחוז רשמי של צרפת.
לייב קוניוחובסקי - רוזנהיים - 1947
**לייב קוניוחובסקי** (18 בנובמבר 1910 - 22 בפברואר 2003) היה מראיין, עורך וכותב את סיפוריהם של ניצולי שואת יהדות ליטא, מייד בסיום מלחמת העולם השנייה.

ביוגרפיה
--------

לייב קוניוחובסקי (קאניוכאווסקי) (LEYB KONIUCHOWSKI) נולד באליטא Alytus שבליטא ב-18 בנובמבר 1910. מהנדס במקצועו, הוא התגורר בקובנה. בתקופת הכיבוש הגרמני התגורר קוניוחובסקי בגטו קובנה ועבד שם עד בריחתו. הוא מצא מקלט בבונקר בבית איכרים ובו שהה עד לשחרור בידי הצבא האדום ב-1944.

בתום המלחמה יצא קוניוחובסקי, ביוזמתו הפרטית, לתעד את גורל יהדות ליטא בזמן שואת יהודי ליטא. במשך יותר משנתיים (החל מ-1944) הוא ראיין קרוב ל-170 יהודים ב-23 מחוזות בליטא עצמה ומאוחר יותר במחנות העקורים שארית הפליטה בגרמניה, שם התגורר במשך תקופה זו. מגרמניה הוא היגר לארצות הברית, בסיוע ארגון היאס.

הוא נפטר בפלורידה ב-22 בפברואר 2003.

קוניוחובסקי אימץ את שיטת הראיון הקבוצתי כדרך היעילה ביותר לבסס את סיפור המעשה, וחלק מראיונותיו היו ראיונות קבוצתיים. הוא היה מראיין מספר יהודים מעיירה או מאזור מסוים בליטא וכותב ביידיש את הסיפורים ששמע. הוא הוסיף רשימה של שמות הקורבנות שהוזכרו, ובכך תיעד שמות של אלפי קורבנות השואה. כמו כן הוא היה מוסיף רשימה של שמות מבצעי הפשעים, מקומיים וגרמנים. בסיום התהליך הוא היה מחתים את המרואיינים על תצהיר המעיד על כך שהעובדות שהוצגו בסיפור נכונות. סיפורי הראיונות שלו מסתכמים בכמעט 1700 עמודים. קוניוחובסקי לא חשש להשתמש בתיאורים ספרותיים בזמן כתיבת הסיפורים. ההיסטוריון פיליפ פרידמן, שהעריך מאוד את עבודתו של קוניוחובסקי, תיאר את סיפורי הראיונות כרומנים.

ביחד עם יחידי סגולה אחרים, בעצם לקיחת עדויות של ניצולים מייד לאחר המלחמה, טרם קוניוחובסקי לתיעוד מעשי הזוועה של השואה, מפי האנשים שעברו אותה כקורבנות, הרבה לפני שהמונח שואה בכלל הוטבע, או שהייתה לניצולים ההזדמנות להפנים את המאורעות שקרו אותם ולתארם בקונטקסט ההיסטורי והגלובלי שלהם. בעבודת המחקר שלו באוניברסיטת אינדיאנה כותב ההיסטוריון ת. פילדר וואלון: 

"... במובן מסוים, מאשרים מסמכי קוניוחובסקי את מה שכבר ידענו על השואה של יהדות ליטא, כלומר שהשואה במחוזות ליטא נעשתה בצורה פרימיטיבית, והמרצחים (לעיתים קרובות תושבים מקומיים) ביצעו את מעשיהם בקרבת קורבנותיהם. אבל במובנים אחרים, העדויות שרשם קוניוחובסקי מספקות תובנות חדשות. שלא כמו נרטיבים דומיננטיים שהצדיקו את המוטיבציה של המשתתפים המקומיים תחת המיתוס של "בולשביזם-יהודי" או החוויה החדשה שחוו מהכיבוש והדיכוי הסובייטי, מסמכי קוניוחובסקי חושפים ליטא פרובינציאלית, שבה האנטישמיות הנוצרית העזה היא שהניעה את המשתתפים לביצוע רצח עם, תוך ליבוי ההסתה במהלך מאורעות אנטי-יהודיים מבוימים. 
בעוד שהרושם המוחץ שמתקבל ממסמכי קוניוחובסקי הוא של אובדן חסר גבולות, העדויות גם מעניקות דבר נוסף: זיכרון שונה בתכלית מהראיונות והדיווחים שנלקחו ממבצעי הפשעים, שהעדיפו להשכיח ולטשטש את האנושיות של קורבנותיהם..."

לקריאה נוספת
------------

* ביקורת בעיתון הארץ על ספר המתאר את עבודתו של קוניוחובסקי
* קטלוג מתוך הראיונות של לייב קוניוחובסקי בארגון EHRI (התשתית האירופאית למחקר השואה)
* תיאור פעולתו של לייב קוניוחובסקי ב-ייווא - המכון לחקר היהדות
* כתבה של אן רבינוביץ על הפרסומים בו מתוארים פעולותיו של לייב קוניוחובסקי באתר JewishGen

הערות שוליים
------------

1. ↑
2. ↑
הליידי אוגוסטה גרגורי
**הליידי איזבלה אוגוסטה גרגורי** (אנגלית: Lady Isabella Augusta Gregory) ‏ (18 במרץ 1852 - 22 במאי 1932) הייתה מחזאית אירית והמייסדת, יחד עם ויליאם באטלר ייטס ואחרים, של תיאטרון אבי בדבלין ושל התיאטרון הספרותי האירי. גרגורי ידועה בתרומתה להתפתחות זרם התחייה הספרותית האירית.

חייה
----

איזבלה אוגוסטה פרסה נולדה ברוקסבורו, מחוז גולוויי, למשפחה אנגלו-אירית אמידה שהתגוררה באחוזה רחבת ידיים בשטח של 24 קמ"ר. בילדותה חונכה בידי אומנת אירית, שחשפה אותה להיסטוריה של אירלנד. בשנת 1880, בהיותה בת 28, נישאה לסר ויליאם הנרי גרגורי, אלמן שהיה מבוגר ממנה ב-35 שנים. גרגורי, לשעבר מושל ציילון, היה גם חבר פרלמנט מטעם מחוז גולוויי. הוא היה אדם משכיל שהתעניין באמנות וספרות, ובביתם שכנו אוסף אמנות גדול וספרייה. 

בביתם השני בלונדון נהגו בני הזוג לארח אמנים, סופרים ומשוררים ידועי שם כרוברט בראונינג, אלפרד טניסון, הנרי ג'יימס וג'ון אוורט מיליי. במהלך שנות נישואיה כתבה מספר שירי אהבה וכתבים נוספים שלא בלטו. בנם היחיד של בני הזוג נהרג בעת שירותו כטייס במלחמת העולם הראשונה. סר ויליאם מת ב-1892, והליידי אוגוסטה ערכה ופרסמה את האוטוביוגרפיה שלו שנתיים מאוחר יותר.
לאחר מות בעלה ובעקבות טיול לאיי אראן התעוררה בה נטייה לעיסוק בשפה האירית ובפולקלור אירי.

### ייסוד תיאטרון אבי

בשנת 1896 הכירה את ויליאם בטלר ייטס. הליידי גרגורי תמכה בלאומיות שאותה ביטא ייטס בשירתו ושכנעה אותו להמשיך ולכתוב דרמה. יחד עם כותבים אחרים, בהם ג'ון מ. סינג, שון או'קייסי, פדריג קולום וג'יימס סטפנס, הקימו השניים את תנועת ההתחדשות המכונה התחייה הספרותית האירית. לשם כך פתחה את ביתה לשורה של אמנים ויוצרים צעירים.

הליידי בשנת 1913 (צילום פרופיל).
אחד מההישגים המשמעותיים של תנועת התחייה היה ייסודו של תיאטרון אבי (Abbey Theatre). ב-1899 יסדו ייטס, ליידי גרגורי, מרטין וג'ורג' מור את התיאטרון הספרותי האירי. הפרויקט כשל ושרד שנתיים בלבד. גרגורי חברה לייטס, ויחד עם שני אחים איריים בעלי ניסיון בתיאטרון - ויליאם ופרנק פיי, ומזכירתו של ייטס אני הורנימן (שקודם לכן הייתה מעורבת בהפקת "האדם והנשק" של ג'ורג' ברנרד שו בלונדון בשנת 1894), הקימו את אגודת התיאטרון האירי הלאומי. הקבוצה רכשה בניין ברחוב לואר אבי בדבלין ופתחה את התיאטרון ב-27 בדצמבר 1904. בערב הפתיחה הוצג בין היתר מחזה בן מערכה אחת פרי עטה של גרגורי. 

עד לפרישתה ב-1928 המשיכה לכהן בהנהלת התיאטרון, וכן לכתוב מחזות שהוצגו בו. לאחר פרישתה חזרה לביתה במחוז גולוויי, שם מתה ממחלה ב-1932.

קישורים חיצוניים
----------------

ויקישיתוף מדיה וקבצים בנושא **ליידי אוגוסטה גרגורי** בוויקישיתוף
* ליידי אוגוסטה גרגורי, באתר אנציקלופדיה בריטניקה (באנגלית)
* כתבי ליידי אוגוסטה גרגורי בפרויקט גוטנברג (באנגלית)

* Visions and Beliefs in the West of Ireland

הערות שוליים
------------

1. ↑  Augusta, Lady Gregory | Irish writer, Encyclopedia Britannica (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262057705171
* BIBSYS: 90116847
* BNE: XX959875
* BnF: cb12116783q (data)
* CiNii: DA01013813
* GND: 11869748X
* ICCU: CFIV043515
* ISNI: 0000 0001 2018 3017
* LCCN: n80056886
* LNB: 000063630
* NDL: 00620764
* NKC: jn20000602424
* NLA: 36555216
* NLP: A11628315
* NSK: 000271616
* NTA: 068572913
* RERO: 02-A000074342
* SELIBR: 299101
* SNAC: w6j96f4b
* SUDOC: 029569567
* Trove: 1289711
* VcBA: 495/54786
* VIAF: 73885426
* WorldCat: lccn-n80056886

 |
**מעבר סן ברנרדינו** (בגרמנית: **San-Bernardino-Pass**; באיטלקית: **Passo del San Bernardino**) הוא מעבר הרים בהרי האלפים השוכן בקנטון גראובינדן בדרום שווייץ. המעבר מקשר בין עמק מיזוקס מדרום ועמק ריינוואלד מצפון, ולאורכו עוברים קו פרשת המים האירופי וקו הגבול בין השפה האיטלקית והגרמנית.

שמו הקודם של המעבר היה "מונס אוויום" (Mons avium - "הר הציפורים"), וזה השתמר בשמה של הפסגה הסמוכה "פיץ אוצ'לו" (Piz Uccello - "פסגת הציפור"). מקור שמו הנוכחי של המעבר הוא בקפלה שהוקמה במקום במאה ה-15 לכבודו של ברנרדינו הקדוש מסיינה.

המעבר היה בשימוש כבר בתקופה הרומית, אך בתקופה זו, ואף במהלך ימי הביניים, שכן השביל שלאורכו, כקילומטר מזרחה מתוואי הכביש הנוכחי. כריתת עצים הגבירה את הסיכון למפולות שלגים, וכתוצאה מכך הועבר הנתיב למסלול חדש במרכזו של האוכף. ב-1770 הוכשר שביל במעבר לתנועת כרכרות, וזהו הנתיב שלאורכו עובר הכביש הקיים כיום. המקום היה לזירת קרב בו הביסו חייליו של נפוליאון כוח של 500 מקומיים ב-1799.

ב-1967 נפתחה לתנועה מנהרת סן ברנרדינו שאורכה 6.6 ק"מ ובה עובר הכביש המהיר N13, המחבר בן כור לבלינצונה. המנהרה הותאמה לצורכי התקופה בה נבנתה, והיא חדלה מלספק מענה הולם לנפח התנועה הגובר. האוורור במנהרה היה לקוי, לא היו בה דרכי מילוט והיא לא התאימה לתנועת משאיות כבדות. לכן נערכו במנהרה עבודות בין 1991 ל-2006 בעלות של 236 מיליון פרנק שווייצרי, אשר התאימו אותה לדרישות הנוכחיות.

קישורים חיצוניים
----------------

ויקישיתוף מדיה וקבצים בנושא **מעבר סן ברנרדינו** בוויקישיתוף
* מעבר סן ברנרדינו, באתר המילון ההיסטורי של שווייץ, בגרמנית, בצרפתית, באיטלקית
* מפת מיקום בשווייץ
* מעבר סן ברנרדינו, באתר אנציקלופדיה בריטניקה (באנגלית)

מראה מהמעבר דרומה

מראה מהמעבר דרומה

|  |  |
| --- | --- |
| בקרת זהויות עריכת הנתון בוויקינתונים | 
* HDS: 008810

 |
פירוש נוסף ערך זה עוסק בעמק בעמקים היבשים מקמרדו שבאנטארקטיקה. אם התכוונתם למשמעות אחרת, ראו עמק טיילור.

המפה מראה את המיקום של עמק טיילור
עמק טיילור, קרחון טיילור ומפלי הדם, 2013
**עמק טיילור** (באנגלית: **Taylor Valley**) הוא העמק הדרומי ביותר מבין שלושת העמקים של העמקים היבשים מקמרדו בהרים הטראנס-אנטארקטיים בארץ ויקטוריה שבאנטארקטיקה.

העמק משתרע בין קרחון טיילור ממערב ועד מצר מקמרדו שבניו הרבור ממזרח. אורכו של העמק 29 קילומטרים. העמק נוצר על ידי נסיגתו של קרחון טיילור (ומכאן שמו של העמק).

בעמק מצויים מספר אגמים: אגם בוני, אגם פרייקסל, אגם הואייר, אגם צ'אד, אגם פופלוול, אגם מאמי, ואגם פאררה.

ממזרח לעמק מצוי עמק פירס, ומצפון לעמק טיילור מצוי עמק רייט (מפריד ביניהם רכס אסגארד).

גבעות קוקרי מפרידות בין עמק טיילור לבין קרחון פראר שמדרום לו.

היסטוריה
--------

### גילוי העמק

עמק טיילור התגלה על ידי משלחת דיסקברי (אשר חקרה את אנטארקטיקה בין השנים 1901- 1904). לאחר מכן נחקר העמק על ידי משלחת נמרוד (בשנים 1907–1909).

### מקור השם

שמו של העמק ניתן לו על ידי הוועדה המייעצת לשמות אנטארקטיים בשנת 1997. העמק נקרא על שם הקרחון שנסיגתו יצרה את העמק. הקרחון נקרא על שם הגאולוג האוסטרלי תומאס גריפית' טיילור.

ראו גם
------

* עמק ויקטוריה
* עמק רייט

לקריאה נוספת
------------

• W. BERRY LYONS, Kathleen A. WELCH, Anne E. CAREY, Peter T. DORAN, Diana H. WALL, Ross A. VIRGINIA, Andrew G. FOUNTAIN, Bea M. CSATHO, Catherine M. TREMPER, **Groundwater seeps in Taylor Valley Antarctica: n example of a subsurface melt event**, Annals of Glaciology, 40, 200-206. doi:10.3189/172756405781813609

  

• Manzoni, M. Nanni, T. **Paleomagnetism of ordovician lamprophyres from Taylor Valley, Victoria Land, Antarctica**, PAGEOPH 115, 961–977 (1977).

קישורים חיצוניים
----------------

ויקישיתוף מדיה וקבצים בנושא **עמק טיילור** בוויקישיתוף
* עמק טיילור באתר הסקר הגאולוגי של ארצות הברית
* עמק טיילור באתר הגאזט האנטארקטי SCAR של ממשלת אוסטרליה
* תצלומי עמק טיילור ותיאור העמק
* מידע למבקרים בעמק - והאזור המותר לביקור באתר אמנה האנטארקטית
* תצלום לוויין של אזור עמק טיילור
* מפה מפורטת של עמק טיילור
* טיסה מעל עמק טיילור, סרטון באתר יוטיוב

הערות שוליים
------------

1. 1 2 3 4 5  מידע גאוגרפי והיסטורי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007549921405171
* LCCN: sh2009007499
* NARA: 10047183
* VIAF: 315166038
* WorldCat (עם VIAF): 315166038

 |
**עקרון ההחלפה של לוקאר** הוא עקרון בזיהוי פלילי שניסח הקרימינולוג הצרפתי דוקטור אדמון לוקאר, הטוען שכל מגע בין אובייקטים משאיר עקבות.

העיקרון
-------

לוקאר, שנחשב לאבי מדע הזיהוי הפלילי והקים את המעבדה הראשונה בהיסטוריה לזיהוי פלילי, קבע כי בכל מגע בין שני אובייקטים - יהיו חילופי חומרים ביניהם.

עיקרון זה היה הבסיס לתורת הזיהוי הפלילי. הוא קבע כי כל פושע מותיר אחריו בעל כורחו עקבות בזירת הפשע.

העיקרון נכתב בסדרת ספריו של לוקאר. הוא כתב:

> 
> לאן שהפושע הולך, במה שהוא נוגע, מה שהוא משאיר אחריו, אפילו באופן לא מודע, כל זה משמש כעד שקט נגדו. לא רק טביעות האצבע שלו או טביעות הרגליים שלו, אלא גם השיער שלו, הסיבים מבגדיו, הזכוכית שהוא שובר, סימני הכלים שהוא משאיר אחריו, השריטות, הדם או הזרע שהוא משאיר אחריו או נושא עמו. כל זאת ועוד הם עדים אילמים נגדו. זו הוכחה שלעולם לא נשכחת. ההוכחות האלו לא נמצאות בלחץ כמו הוכחות אנושיות, זו עדות עובדתית. עדויות פיזיות אינן יכולות להיות שקריות, אינן יכולות להסוות את עצמן, הן אינן יכולות להיעלם לגמרי. אם לא ראית אותן בזירת הפשע - זה משום שלא חיפשת מספיק.
> 
> 
> 
> 

עוד הוסיף לוקאר כי "הקרימינולוג יוצר מחדש את הפושע מתוך העקבות שהוא משאיר אחריו, בדיוק כפי שהארכאולוג משחזר יצורים פרהיסטוריים מממצאיו".

ניסוח העיקרון גרם לשינוי משמעותי ביחס לזירת פשע, שהפכה למקום סטרילי המלא בראיות פוטנציאליות.

הערות שוליים
------------

1. ↑  Edmond Locard, The Forensics Library (ב־American English)
2. ↑  How Locard's Exchange Principle Works, HowStuffWorks, ‏2008-06-17 (באנגלית)
3. ↑  Levy, A. (2008). *La police scientifique - La technologie de pointe au service des enquêteurs*, 25, Paris, Hachette.
4. ↑  *Crime investigation: physical evidence and the police laboratory*. New York: Interscience Publishers, Inc. 1953.
5. ↑  Journal of Behavioral Profiling; Vol 1, No 1 / © 2000, www.profiling.org

**הבהרה:** המידע בוויקיפדיה נועד להעשרה בלבד ואין לראות בו ייעוץ משפטי.
**תנועת הצופים בצרפת** כוללת כ-80 ארגוני צופים ופדרציות עם כ-180,000 צופים וצופות. לצד גרמניה, צרפת היא המדינה עם הצופים הכי מפולגים בעולם (המספר הגדול ביותר של ארגוני צופים שונים במדינה).

על פי החוק הצרפתי, כל ארגוני הנוער הפעילים ברמה הלאומית יכולים להיות מוכרים על ידי משרד הנוער והספורט של צרפת. רק תשעה מתוך 80 הארגונים הנ"ל אכן מוכרים על ידי המשרד. הרוב המכריע הם ארגוני צופים שאינם מוכרים: הפעולה שלהם אינה בלתי חוקית תחת החוק הצרפתי, אבל המדינה לא תומכת בהם.

ארגוני צופים לאומיים מוכרים
---------------------------

ארגוני הצופים הלאומיים המוכרים מאוגדים בשתי התאחדויות ובארגון עצמאי אחד.

### התאחדות הצופים בצרפת

מדי צופים צרפתיים
Fédération du Scoutisme Français (התאחדות הצופים בצרפת) היא התנועה הלאומית של צרפת החברה גם בארגון העולמי של תנועת הצופים (WOSM) וגם באגודת המדריכות והצופות העולמית (WAGGGS). בהתאחדות יש כ-120,000 חברים המשויכים לחמישה ארגוני צופים.

צופים צרפתים בג'מבורי הצופים העולמי ה-21
Scoutisme Français נוסדה ב-1940, עם העזרה של משטר וישי, על ידי מספר ארגוני צופים צרפתים שהגיעו להחלטה יחד להקים את ההתאחדות.

צופים צרפתים במהלך מלחמת העולם השנייה
חברי ההתאחדות הם:

* Eclaireuses et Eclaireurs de France (נוסדה ב-1911, ארגון כלל-דתי, 35,000 חברים)
* Eclaireuses et Eclaireurs unionistes de France (נוסדה ב-1911, ארגון פרוטסטנטי, 5,000 חברים)
* Eclaireuses et Eclaireurs israélites de France (נוסד ב-1923, ארגון יהודי)
* Scouts et Guides de France (נוסד בשנת 2004 לאחר המיזוג של Scouts de France (1920) ו Guides de France (1923), ארגון קתולי, 70,000 חברים)
* Scouts Musulmans de France (נוסד ב-1990, ארגון מוסלמי)

### Conférence Française de Scoutisme

Conférence Française de Scoutisme (כנס צרפת לצופיות) כולל כ-35,000 חברים המקובצים לשלושה ארגוני צופים:

* Association des Guides et Scouts d'Europe (נוסד ב-1958, ארגון קתולי, 25,000 חברים). הארגון מזוהה עם האיחוד הבינלאומי לצופים וצופות באירופה.
* Eclaireurs Neutres de France (נוסד ב-1947, ארגון כלל-דתי, 3,000 עד 4,000 חברים). יחד עם ארגון זה מזוהים מספר קטן יותר של ארגוני צופים, חלקם קתולים:
	+ *Europa Scouts.*
	+ *Scouts et Guides Saint-Louis*
	+ Scouts et Guides de Riaumont
* Fédération des Eclaireuses et Eclaireurs (נוסד ב-1989, מתוך פיצול של *Eclaireuses et Eclaireurs de France*, ארגון כלל-דתי, 2,000 חברים). פדרציה זו כוללת בתוכה בין 15 ל 20 ארגוני צופים עצמאיים, שבטי צופים מקומיים, חלקם פרוטסטנטיים או אורתודוקסים.

### Scouts unitaires de France

Scouts Unitaires de France (איחוד הצופים בצרפת) נוסד בשנת 1971 כתגובה לחידוש פדגוגי בתוך *Scouts de France* אשר פיצל גדודי חניכי הצופים (*unités*) לשתי שכבות גיל חדשות ויישם חינוך משולב של בנים ובנות יחד. איחוד זה הוא ארגון קתולי ומונה כ-23,000 חברים.

ארגונים אזוריים או מקומיים
--------------------------

ישנם לפחות 50 ארגוני צופים עצמאיים בצרפת מחוץ להתאחדויות המוזכרות עד כה. רובם מזוהים על ידי הרשויות המקומיות או האזוריות וחלקם באמצעות קהילות דתיות. הם נאמדים בכמות של כ-5,000 צופים וצופות.

ראו גם
------

* התאחדות הצופים והצופות בישראל
* תנועת הצופים בגרמניה
* תנועת הצופים של דנמרק

קישורים חיצוניים
----------------

ויקישיתוף מדיה וקבצים בנושא **צופי צרפת** בוויקישיתוף

הערות שוליים
------------

1. ↑  "La carte du scoutisme" (בצרפתית). La toile scoute. 2005. נבדק ב-2014-03-03.
גם לבעלי חיים אחרים מלבד בני אדם יכולה להיות **אפילפסיה**. היא מאופיינת בהתקפים אפילפטיים חוזרים. אפילפסיה אצל כלבים היא בדרך כלל גנטית. אפילפסיה אצל חתולים ובחיות מחמד אחרות היא נדירה יותר, כנראה משום שאין מרכיב תורשתי של אפילפסיה בחיות אלה.

 ערך מורחב –  **אפילפסיה**

אפילפסיה אצל כלבים
------------------

אצל כלבים האפילפסיה היא תורשתית, לעיתים קרובות. שיעור האפילפסיה/התקפים באוכלוסיית הכלבים הכללית מוערך בין 0.5% ל-5.7%‏. בזנים מסוימים כמו רועה בלגי האחוז יכול להיות הרבה יותר גבוה.

אבחון
-----

יש שלושה סוגים של אפילפסיה אצל כלבים: תגובתית, משנית וראשונית. התקפי אפילפסיה תגובתית נגרמים על ידי נושאים מטבוליים כמו רמת סוכר נמוכה בדם או אי-ספיקת כליות או כבד. אפילפסיה שנגרמת על ידי בעיות כמו גידול במוח, שבץ או טראומה אחרת ידועה כאפילפסיה משנית או סימפטומטית.

באפילפסיה ראשונית או אידיופתית אין שום סיבה ידועה. סוג זה של אפילפסיה מאובחן על ידי שלילה של גורמים אפשריים אחרים להתקפים. כלבים עם אפילפסיה אידיופתית חווים את ההתקף הראשון שלהם בין גיל שנה לשלוש. עם זאת, גיל האבחון הוא רק גורם אחד באבחון אפילפסיה כלבית. מחקר אחד מצא סיבה להתקפים בשליש מן הכלבים בין הגילאים שנה עד שלוש כשהוא מצביע על אפילפסיה משנית או תגובתית ופחות על אפילפסיה ראשונית.

כאשר בעל חיים שסבל מהתקף מובא לווטרינר יבצע הווטרינר בדיקה ראשונית. בדיקה זו יכולה לכלול בדיקה פיזית ונוירולוגית, ספירת דם, בדיקת דם, בדיקת שתן, בדיקות מרה ובדיקת תפקוד בלוטת התריס. בדיקות אלה יעזרו לווטרינר לקבוע האם לבעל החיים יש אכן התקפים אפילפטיים ולסייע בקביעת הסיבה להתקפים, אם יש כזאת. וטרינרים יכולים גם לבקש מבעלי הכלב להכין רישום התקפים המתעד את הזמן, משך, חומרה וההתאוששות מכל התקף וכן גורמים אחרים שיכולים להיות לעזר, כמו שינויים בהרגלי אכילה או שינויים סביבתיים.

אפילפסיה אצל חתולים
-------------------

התקפים מוקדיים מורכבים נפוצים יותר אצל חתולים מאשר פרכוסים כלליים. התקפים מוקדיים אלה יכולים להיראות כהתנהגות מוזרה או חוסר תנועה מוחלט, מלווים בטיקים בפנים או הפרשת רוק מוגברת. חתולים יכולים לחוות העלאת קצף סביב הפה או איבוד שליטה בשרירים ובשלפוחית השתן.

הערות שוליים
------------

1. ↑   Wiersma-Aylward, A. 1995. Canine Epilepsy. Retrieved August 6, 2007
2. ↑  Podell, M, Seizure classification in dogs from non-referral based population. JAVMA 6 pp 1721-1728 (1995).
3. ↑  The Canine Epilepsy Network,

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
בתורת הקבוצות, **עקרון היהלום** הוא אקסיומה קומבינטורית בתורת הקבוצות האקסיומטית, שאינה תלויה באקסיומות צרמלו-פרנקל (אפילו עם אקסיומת הבחירה). האקסיומה חזקה מספיק על מנת להוכיח את השערת הרצף המוכללת.

קבוצות סגורות ולא חסומות
------------------------

יהי {\displaystyle \kappa >\aleph \_{0}} מונה, קבוע מכאן ולהבא. 
תת-קבוצה {\displaystyle \ C\subseteq \kappa } היא **סגורה** אם לכל סודר {\displaystyle \delta <\kappa } שעבורו {\displaystyle \ \sup(C\cap \delta )=\delta } מתקיים {\displaystyle \ \delta \in C}. קבוצה היא **סל"ח** אם היא סגורה ולא חסומה ב- \kappa. חיתוך של משפחה של פחות מ-{\displaystyle {\mbox{cf}}(\kappa )} של סל"חים הוא סל"ח.

קבוצות שבת
----------

**קבוצת שבת** של הסודר \kappa  היא קבוצה S החותכת כל סל"ח באופן לא ריק (לכן אפשר לחשוב על קבוצת שבת כעל קבוצה ממידה חיובית). קבוצה מהווה קבוצת שבת אם ורק אם יש "פונקציה דוחסת" (היינו פונקציה {\displaystyle \ f{\,:\,}\kappa \rightarrow \kappa } כך שתמיד {\displaystyle f(x)<x}) ש-S היא קבוצת נקודות השבת שלה.

עקרון היהלום
------------

עבור קבוצת שבת S, העיקרון {\displaystyle \Diamond \_{S}} קובע שקיימת משפחה של קבוצות {\displaystyle \{A\_{\delta }:\delta \in S\}} כך שלכל קבוצה {\displaystyle A\subseteq \kappa } קיים {\displaystyle \ \delta \in S} כך ש-{\displaystyle \ A\cap \delta =A\_{\delta }}. 

העיקרון נעשה חזק יותר ככל ש-S קטנה יותר: אם {\displaystyle \ T\subseteq S} שתיהן קבוצות שבת, אז {\displaystyle \ \Diamond \_{T}\implies \Diamond \_{S}}. עם זאת, אפילו העיקרון החלש ביותר, {\displaystyle \ \Diamond \_{\kappa }}, אינו נובע מאקסיומות ZFC (אקסיומות צרמלו-פרנקל עם אקסיומת הבחירה).

לכל מונה \ \lambda , אם מתקיים {\displaystyle \ \Diamond \_{S}} לאיזושהי קבוצת שבת {\displaystyle \ S\subseteq \lambda ^{+}}, אז {\displaystyle \ 2^{\lambda }=\lambda ^{+}}. שהרן שלח הוכיח את הטענה ההפוכה: אם {\displaystyle \ 2^{\lambda }=\lambda ^{+}}, אז {\displaystyle \ \Diamond \_{S}} מתקיים לכל קבוצת שבת {\displaystyle \ S\subseteq \{x<\kappa :\operatorname {cof} (x)<\operatorname {cof} (\kappa )\}}, כאשר {\displaystyle \operatorname {cof} (x)} היא הקופינליות של x.
**מרוץ 24 השעות של נורבורגרינג** (בגרמנית: **ADAC Zurich 24h-Rennen**) הוא מרוץ סיבולת למכוניות טורינג ולמכוניות GT המתקיים בנורבורגרינג החל משנת 1970.

במרוץ משתתפים למעלה מ-200 מכוניות ו-700 נהגים, וכיום המכוניות המתחרות במשך 24 שעות ישלימו מרחק של כ-4,000 ק"מ בקירוב לאחר שיקיפו את המסלול באורך 25 הק"מ כ-155 פעמים בממוצע. המרוץ נחשב לאחד מאירועי הספורט המוטורי הגדולים בעולם. בשנת 2016 חזו במרוץ למעלה מ-200,000 צופים ביציעים.

היסטוריה
--------

המרוץ נוסד בשנת 1970 בהשראת מרוץ 24 השעות של לה מאן ובמקור נועד לתת מענה לנהגים חובבנים הנוהגים במכוניות ייצור סדרתיות כחלופה למרוץ 1000 הק"מ של נורבורגרינג, המיועד לקבוצות מרוץ מקצועניות ולנהגים מקצוענים אשר חלקם נוהגים במכוניות אב טיפוס ייעודיות בקטגוריות בכירות. המרוץ מתקיים עם כיוון השעון במסלול באורך 25.378 ק"מ המהווה שילוב של מסלול הנורדשלייפה יחד עם מסלול הגרנד פרי של המתחם בו נערך בין היתר מרוץ הפורמולה 1.

כיום עדיין ישנם נהגים חובבנים המתחרים במרוץ עם מכוניתם הפרטית אולם בעשורים האחרונים החלה הנורמה של התארגנות קבוצות מרוץ תחת חסות מסחרית של חברות גדולות אשר התכנסו כדי לנצח את המרוץ עבור שותפיהן, ובנוסף החלו להשתתף במרוץ קבוצות מרוץ מקצועניות של מותגי רכב מובילים ונהגים מקצוענים. ייחודו של המרוץ הוא שבניגוד לתקנות המחמירות והנוקשות של אליפות העולם במרוצי סיבולת של הפדרציה הבינלאומית לרכב (FIA), תקנות ארגון ה-ADAC למרוץ 24 השעות של נורבורגרינג גמישות ולעיתים עממיות ומאפשרות כמעט לכל רכב בייצור סדרתי להשתתף במרוץ בתנאי שהוא תואם את תקנות הבטיחות.

כל מכונית המעוניינת להשתתף במרוץ משלמת דמי כניסה של כ-7,500 אירו, מתוכם 3,000 אירו משמשים כמקדמה עבור בנזין. נהגים המחזיקים ברישיון נהיגה בין-לאומי רשאים להשתתף במרוץ בתנאי שיעברו קורס חובה המתקיים בשבוע שלפני המרוץ. בכל מכונית חייבים לנהוג בין שניים לארבעה נהגים וכל נהג רשאי לנהוג במהלך המרוץ בשתי מכוניות שונות. כל רכב החל משנת הייצור 1996 רשאי להשתתף במרוץ כאשר באפשרות כלי רכב שיוצרו בין השנים 1990–1995 להגיש בקשה מיוחדת שאישורה תיבחן בנפרד. כלי הרכב המתחרים במרוץ מחולקים לקטגוריות נפרדות ומסווגים על פי נתונים דומים.

האירוע מתקיים מדי שנה בדרך כלל בחודש מאי או יוני ונמשך על פני יממה שלמה בין שבת לראשון. המרוץ זוכה לפופולריות רבה בגרמניה במהלכו מגיעים מאות אלפי צופים, רבים מהם מגיעים למתחם הכולל בתוכו כרי דשא גדולים ושטחים פתוחים נרחבים עם ציוד מחנאות כולל מחוללים חשמליים ניידים, מקימים אוהלים, עוסקים בפעילויות פנאי רבות כגון ברביקיו וכדומה, כאשר ההרגשה הכללית במקום במשך כל סוף השבוע היא של יריד לשם הנאה, דבר המדגיש את ייחודיות המרוץ.

קישורים חיצוניים
----------------

ויקישיתוף מדיה וקבצים בנושא **מרוץ 24 השעות של נורבורגרינג** בוויקישיתוף
* 

* אתר האינטרנט הרשמי של מרוץ 24 השעות של נורבורגרינג (באנגלית ובגרמנית)

הערות שוליים
------------

1. ↑
2. ↑
3. ↑
**שופינג מקוון** או **רכישה מקוונת** הוא סוג של מסחר אלקטרוני. השופינג כולל מכירה ורכישה מקוונת באמצעות האינטרנט כולל אתרי שירות שונים המאפשרים ומציעים מכירת מוצרים, בין אם באופן ישיר מהיצרן או עקיף דרך מתווך.

מאפיינים
--------

בשונה מתהליך הרכישה הרגיל בו על הקונה להסתובב ולהגיע עצמאית לחנות, לבית העסק או לבית המוכר או ירידים על מנת לבצע את הקניה, תהליך הרכישה מתבצע באופן שהסחורה מגיעה לתיבת הדואר של הרוכש או עד ביתו של הקונה באמצעות שליח דואר.

בתי עסק שונים בנוסף לחנויותיהם שבמרכזי ספורט, מרכזים תיירותיים, אזורי תעשייה, מרכזים מסחריים, חופי ים ובתי מלון פותחים אתר אינטרנט לצורך מכירת מוצריהם ואף מעמידים חשבון מוכר באתרי השוואת מחירים. למשל ב-eBay.

### מוצרים

בתי עסק שונים מוכרים מוצרים שונים ובהם: רעיונות ופטנטים, חומרי בניין, מזון וארוחות, כלי בית, מוצרי ילדים, ביגוד והלבשה, מוצרי טיפוח והגיינה, רעיונות ופטנטים, תוכנות ופונקציות, ארגון אירועים, קייטרינג, אלכוהול, גאדג'טים, מלונות, טיסות, אירוח, סרטים, אפליקציות, אתרי אינטרנט, עיתונים, מאמרים, ספרים.

### אמצעי רכישה

לרוב אופן ביצוע הרכש הוא באמצעות PayPal או כרטיס אשראי בינלאומי. כיום קיימים אף אפליקציות ייעודיות אליהן ניתן להטעין כסף בין אם באשראי או מזומן ולבצע העברות בנקאיות בין חברים וכן רכישת מוצרים, כדוגמת WeChat.

### השוואת מחירים

קיימים אתרים שונים בהם ניתן לבצע קנייה מקוונת תוך השוואת מחירי אותו מוצר בין המוכרים השונים. כדוגמת: אמזון, zap השוואת מחירים, יד2, eBay.
בנוסף, קיימים אתרי אינטרנט בהם ניתן לבצע רכישת כרטיס טיסה והזמנת מלונות לינה בין השוואת מחירי הצעות בתי המלון וחברות הטיס השונות.

### מס קניה

במידה ומדובר בסחורה שנרכשה באותו החודש ושמקורה מחו"ל, מס הכנסה מבצע הערכת שווי הסחורה באמצעות שמאי ובמידה ושוויה לאחר הצגת הקבלות מצד הקונה אכן היו מעל 1,000 ש"ח יהיה על הקונה לשלם מס קנייה.

ראו גם
------

* מסחר אלקטרוני

קישורים חיצוניים
----------------

ויקישיתוף מדיה וקבצים בנושא **רכישה מקוונת** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529919305171
* LCCN: sh89004396

 |
במשחק מיקוח בו ישנם יותר משני שחקנים, פתרון מקיים את **עקרון העקביות** (consistency) אם לאחר סיום המשחק כל זוג שחקנים שמחליט לחזור לבורר על-מנת לערער על חלקם בהסכם, ימצא שהבורר, הפוסק לפי מושג הפתרון \ \phi, יחליט שלא לשנות את התוצאה.

ניסוח פורמלי
------------

משחק מיקוח עם \ n שחקנים הוא זוג {\displaystyle \left(S,d\right)} שבו:{\displaystyle S\subseteq \mathbb {R} ^{n}} היא קבוצה קמורה קומפקטית ולא ריקה.{\displaystyle d\in \mathbb {R} ^{n}} היא נקודת אי-הסכמה. יש {\displaystyle x\in S} המקיימת {\displaystyle \ x>>d}.

בדומה למקרה של שני שחקנים, פתרון הוא פונקציה המתאימה לכל משחק מיקוח נקודה {\displaystyle \phi (S,d)\in S}. המשמעות היא שנקודה היא תוצאת המשא ומתן רק אם כל השחקנים יסכימו לשתף פעולה. לא נלקחת בחשבון אפשרות שקואליציה חלקית של שחקנים תשתף פעולה ותשיג לעצמה תוצאה שעדיפה לה על-פני \ d.

קיים פתרון יחיד {\displaystyle \ N^{\*}}, עבור משפחת משחקי המיקוח עם \ n שחקנים, המקיים את עקרונות הסימטריה, היעילות, הקווריאנטיות תחת טרנספורמציות אפיניות, והאי-תלות באפשרויות לא רלוונטיות. הנקודה {\displaystyle \ N^{\*}\left(S,d\right)} היא הווקטור \ x ב- \ S שעבורו שטח המלבן ה-\ n ממדי {\displaystyle \ \left[d\_{1},x\_{1}\right]\times \left[d\_{2},x\_{2}\right]\times ...\times \left[d\_{n},x\_{n}\right]} מקסימלי.

### הגדרה

פתרון \ \phi מקיים את **עקרון העקביות** אם לכל משחק מיקוח {\displaystyle \left(S,d\right)} ולכל שני שחקנים שונים {\displaystyle \ i,j}, {\displaystyle \ (\phi \_{i}(S,d),\phi \_{j}(S,d))} הוא הפתרון של משחק המיקוח {\displaystyle \left({\bar {S}},{\bar {d}}\right)} עם שני שחקנים המוגדרת באופן הבא:

* {\displaystyle \ {\bar {d\_{1}}}=d\_{i}} ו-{\displaystyle \ {\bar {d\_{2}}}=d\_{j}}: נקודת האי הסכמה נגזרת מנקודת האי הסכמה במשחק המקורי.
* { קיים {\displaystyle \ (x\_{k})\_{k\neq i,j}\in \mathbb {R} ^{n-2}} כך שמתקיים {\displaystyle \ (x\_{i},x\_{j},(x\_{k})\_{k\neq i,j})=\phi (S,d)} : {\displaystyle \ (x\_{i},x\_{j})\in \mathbb {R} ^{2}} } = {\displaystyle \ {\bar {S}}} : קבוצת האפשרויות היא קבוצת כל האפשרויות שבהן כל השחקנים פרט ל- {\displaystyle \ i,j} מקבלים את המוצע להם לפי הפתרון \ \phi.

הפתרון היחיד המקיים את עקרונות היעילות, האנונימיות, הקווריאנטיות תחת טרנספורמציות אפיניות והעקביות הוא הפתרון {\displaystyle \ N^{\*}} של נאש.

ראו גם
------

* משחק מיקוח

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946
נהג המשאית ג'אן דה רוי במאוריטניה במהלך מרוץ אפריקה אקו ב-2009
מסלול המרוץ ב-2012
**מרוץ אפריקה אקו** (Africa Eco Race) הוא מרוץ ראלי רייד הנערך מדי שנה בצפון אפריקה מאז 2009, בעקבות ביטול ראלי דקר ב-2008, והעברתו לאמריקה הדרומית. בדומה לראלי דקר, המרוץ נערך בדרך כלל בחודש ינואר למשך כשבועיים.

הראלי נותן דגש מיוחד לביטחון המשתתפים ופיתוח בר-קיימא. בנוסף להיבט הספורטיבי של הראלי, הוא שם דגש על מודעות אישית לאחריות אקולוגית. מאהלי החנייה הליליים נבחרים רחוק מערים ושדות התעופה והמתחרים מוצאים את עצמם באמצע המדבר, רחוק מכל דבר, ותלויים בעזרה הדדית, סולידריות וידידות.

היסטוריה
--------

הראלי נערך לראשונה ב-2009 על ידי צוות מארגן צרפתי. תוואי המסלול דמה למסלולי ראלי דקר המקוריים וכלל קטע תחרות קצר במרסיי בצרפת ומשם, בהפלגה לעבר מרוקו. התוואי, באורך של כ-6,500 קילומטר, עבר דרך מאוריטניה והסתיים בדקר, סנגל. גם בשנים הבאות נבחר תוואי דומה, אך הזינוק החל ממקומות שונים בדרום אירופה. ב-2016 ו-2017 הוזנק המרוץ ממונקו.

במרוץ משתתפים רוכבי אופנועים, נהגי מכוניות ונהגי משאיות. בקרב נהגי המכוניות, הצרפתי ז'אן לואי שלסר הוא המנצח הבולט בכל שנות המרוץ עם שישה ניצחונות מ-2009 עד 2014 במכונית מטיפוס באגי שעוצבה על ידו.

במרוץ בינואר 2017 זכה בקטגוריית האופנועים הישראלי גב סלע, בטרם מלאו לו 18 שנה. הוא ניצח בהפרש מצטבר של 50 דקות את יריבו הנורווגי פאל אנדרס אוליוולסטר שהיה המנצח בשנתיים שקדמו.

קישורים חיצוניים
----------------

ויקישיתוף מדיה וקבצים בנושא **מרוץ אפריקה אקו** בוויקישיתוף
* 

* אתר האינטרנט הרשמי של מרוץ אפריקה אקו (בצרפתית ובאנגלית)
* אתר מרוץ אפריקה אקו (באנגלית)
* דיווח חי בעת המרוץ (באנגלית)

הערות שוליים
------------

1. ↑  Journal L'Equipe du 9 mai 2008(הקישור אינו פעיל)
2. ↑  Mototribu.com
3. ↑  ניר בן זקן, ניצחון מדהים: גב סלע בן ה-17 זכה בראלי אקו אפריקה, באתר ynet, 14 בינואר 2017